pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.กรุงไทย ให้บริการชำระเงินสดผ่านระบบ QR Code เพื่อเปลี่ยนเศรษฐกิจแบบเดิมไปสู่เศรษฐกิจยั่งยืนที่ขับเคลื่อนด้วยเทคโนโลยีและนวัตกรรม ด้วยโครงการ National e – Payment
วันอังคารที่ 26 กันยายน 2560
ธ.กรุงไทย ให้บริการชําระเงินสดผ่านระบบ QR Code เพื่อเปลี่ยนเศรษฐกิจแบบเดิมไปสู่เศรษฐกิจยั่งยืนที่ขับเคลื่อนด้วยเทคโนโลยีและนวัตกรรม ด้วยโครงการ National e – Payment
รัฐมนตรีว่าการกระทรวงการคลังนําคณะเข้าพบนายกรัฐมนตรีเพื่อจัดแสดงนิทรรศการประชาสัมพันธ์โครงการ National e – Payment และจัดกิจกรรมประชาสัมพันธ์การชําระเงินสดผ่านระบบ QR Code ของ ธ.กรุงไทย
วันนี้ (26 กันยายน 2560) เวลา 09.15 น. ณ ห้องโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายอภิศักดิ์ ตันติวรวงศ์ รัฐมนตรีว่าการกระทรวงการคลัง พร้อมด้วย ดร.สมชัย สัจจพงษ์ ปลัดกระทรวงการคลัง นายผยง ศรีวณิช กรรมการผู้จัดการใหญ่ ธนาคารกรุงไทย และคณะมาพบ พลเอกประยุทธ์ จันทร์โอชา นายกรัฐมนตรี เพื่อจัดแสดงนิทรรศการในการประชาสัมพันธ์โครงการ National e – Payment และจัดกิจกรรมประชาสัมพันธ์การชําระเงินผ่านระบบ QR Code ตามนโยบายคลัง 4.0 ซึ่งเป็นต้นแบบในการก้าวสู่ Thailand 4.0 ที่จะเปลี่ยนเศรษฐกิจแบบเดิมไปสู่เศรษฐกิจยั่งยืนที่ขับเคลื่อนด้วยเทคโนโลยี นวัตกรรม ตามนโยบายของรัฐบาล
โอกาสนี้ รัฐมนตรีว่าการกระทรวงการคลัง กล่าวรายงานว่า โรงอาหารของกระทรวงการคลังจะเป็นแห่งแรกที่ใช้ QR Code ในการจ่ายเงิน และจะเป็นจุดเริ่มต้นในการขยายไปในสถานที่อื่นๆ โดยให้ใช้เงินสดน้อยลง เพราะประหยัดต้นทุน ซึ่งเทคโนโลยีดังกล่าว เป็นการทําธุรกรรมชําระเงินค่าอาหารและเครื่องดื่มผ่าน KRUNGTHAI QR Code บนแอพพลิเคชั่น KTB netbank ซึ่งทําให้การใช้จ่ายในชีวิตประจําวันสะดวกและง่ายยิ่งขึ้น ด้านผู้ขายเพียงสมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที ลดความยุ่งยากในการรับ/ทอนเงิน ด้านผู้ซื้อเพียงแค่สแกน QR Code ของร้านค้า ระบุจํานวนเงิน และ PIN เพื่อยืนยันการทํารายการ ก็ถือเป็นการชําระเงินเรียบร้อยแล้ว
จากนั้น นายกรัฐมนตรีได้เยี่ยมชมนิทรรศการผลงานฯพร้อมกล่าวสนับสนุน และต้องการให้สถาบันการเงินมีการพัฒนาผลิตภัณฑ์และบริการทางการเงินใหม่ๆ เพื่อมีบทบาทสําคัญในการขับเคลื่อนเศษฐกิจ ตลอดจนเพิ่มศักยภาพไปสู่กลุ่มผู้ใช้ประโยชน์ระดับประเทศและนานาชาติอย่างยั่งยืน ส่งผลให้มีวิถีชีวิตของประชาชนมีความสะดวกสบายยิ่งขึ้น ในการใช้จ่ายเงินผ่านระบบ QR Code
อนึ่ง ธนาคารกรุงไทย มีแผนจะขยายการให้บริการ KRUNGTHAI QR Code ไปยังร้านค้าอื่นๆ อย่างต่อเนื่อง เพื่อให้ร้านค้าและประชาชนทั่วไปมีโอกาสเข้าถึงเทคโนโลยีใหม่ๆ เพื่อตอบสนองนโยบายของรัฐในการลดการใช้เงินสด มุ่งสู่ความเป็นสังคมไร้เงินสด ซึ่งธนาคารกรุงไทยมีแผนยุทธศาสตร์ที่จะเป็นอีกหนึ่งกลไกในการสนับสนุนนโยบายคลัง 4.0 เพื่อร่วมขับเคลื่อนนโยบายของประเทศ โดยการพัฒนาผลิตภัณฑ์และบริการทางการเงินใหม่ๆ เพื่อให้ประชาชนทุกคนมีโอกาสเข้าถึงบริการทางการเงินที่สะดวกและปลอดภัยอย่างทั่วถึง เพื่อลดความเหลื่อมล้ําทางเศษรฐกิจและเป็นรากฐานที่สําคัญสู่การพัฒนาประเทศอย่างยั่งยืน
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๑/๒๕๖๓
วันศุกร์ที่ 1 พฤษภาคม 2563
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๑/๒๕๖๓
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๑/๒๕๖๓
ในวันศุกร์ที่ ๒๔ เมษายน ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๑/๒๕๖๓ โดยดําเนินการจัดประชุมทางไกลผ่านจอภาพ (Video Conference) ผ่านระบบ Cisco WebEx เพื่อพิจารณากรอบแนวทางการดําเนินการของคณะกรรมการเฉพาะกิจด้านกฎหมาย ตามคําสั่งนายกรัฐมนตรี ที่ ๑๘/๒๕๖๓ ลงวันที่ ๒๑ เมษายน ๒๕๖๓ ในส่วนที่เกี่ยวข้องกับงานด้านคดี การให้คําปรึกษาและความเห็นทางกฎหมาย และการพัฒนากฎหมายที่เกี่ยวข้อง
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมคณะนายกรัฐมนตรีลงพื้นที่ตรวจราชการ และพบปะประชาชนในพื้นที่ชุมชนหนองเงือก จ.ลำพูน
วันพุธที่ 3 ตุลาคม 2561
ปลัด ก.อุตฯ ร่วมคณะนายกรัฐมนตรีลงพื้นที่ตรวจราชการ และพบปะประชาชนในพื้นที่ชุมชนหนองเงือก จ.ลําพูน
นายพสุ โลหารชุน  ปลัดกระทรวงอุตสาหกรรม ด้ร่วมคณะพลเอกประยุทธ์ จันทร์โอชา นายกรัฐมนตรี ลงพื้นที่จังหวัดลําพูน เพื่อตรวจราชการและพบปะประชาชนในพื้นที่ชุมชนท่องเที่ยวบ้านหนองเงือก อําเภอป่าซาง จังหวัดลําพูน พร้อมประกาศ “ลําพูนเมืองสะอาด ปราศจากโฟม (No Foam)
วันนี้ (3 ตุลาคม 2561) เวลา 13.30 น. นายพสุ โลหารชุน ปลัดกระทรวงอุตสาหกรรม พร้อมด้วย นายสุรพล ชามาตย์ หัวหน้าผู้ตรวจราชการกระทรวงอุตสาหกรรม รักษาการในตําแหน่งรองปลัดกระทรวงอุตสาหกรรม นางสมจิณณ์ พิลึก ผู้ว่าการการนิคมอุตสาหกรรมแห่งประเทศไทย นายอุดม สอนจิตต์ อุตสาหกรรมจังหวัดลําพูน นางจันทรรัตน์ ปิยพัทธไชย อุตสาหกรรมจังหวัดเชียงใหม่ และนายพิชิต มิทราวงศ์ ผู้อํานวยการอาวุโสปฏิบัติหน้าที่ในสายงานการตลาดและนโยบายรัฐบาล ธนาคารวิสาหกิจขนาดกลางและขนาดย่อมแห่งประเทศไทย ได้ร่วมคณะพลเอกประยุทธ์ จันทร์โอชา นายกรัฐมนตรี ลงพื้นที่จังหวัดลําพูน เพื่อตรวจราชการและพบปะประชาชนในพื้นที่ชุมชนท่องเที่ยวบ้านหนองเงือก อําเภอป่าซาง จังหวัดลําพูน พร้อมประกาศ “ลําพูนเมืองสะอาด ปราศจากโฟม (No Foam) และเยี่ยมชมนิทรรศการการจัดการขยะมูลฝอยชุมชน ,จังหวัดขยะเปียก , ลําพูนเมืองสะอาดปราศจากโฟม (No Foam) ซึ่งกระทรวงอุตสาหกรรม ได้ร่วมสานต่อนโยบายดังกล่าว ด้วยการเชิญชวนสถานประกอบการในพื้นที่ ได้แก่ 1) บริษัท แพนดอร่า โพรดักชั่น จํากัด สาขาลําพูน 2) กลุ่มบริษัทเบนทาโก 3) เครือสหพัฒน์ เข้าร่วมกิจกรรมด้วยการรณรงค์ให้พนักงานลดใช้โฟม พลาสติก จัดตั้งธนาคารขยะ และนําของเสียจากกระบวนการผลิตมาแปรรูปเป็นวัตถุดิบทดแทน
นอกจากนี้ ชุมชนบ้านหนองเงือกยังได้เข้าร่วมโครงการหมู่บ้านอุตสาหกรรมสร้างสรรค์ (Creative Industry Village : CIV) โดยกระทรวงอุตสาหกรรมได้เข้าไปช่วยยกระดับเศรษฐกิจชุมชน ผ่านการพัฒนาผลิตภัณฑ์ บรรจุภัณฑ์ ให้มีอัตลักษณ์เกิดมูลค่าเพิ่ม มีคุณภาพหลากหลายตรงกับความต้องการของตลาด รองรับการขยายตัวของการท่องเที่ยวชุมชน ผ่านผลิตภัณฑ์ฝ้ายทอมือของกลุ่มทอผ้าฝ้ายหนองเงือกให้มีความทันสมัย เพิ่มความสลับซับซ้อนเล่นสีสันในลวดลาย พัฒนาผลิตภัณฑ์ผ้าฝ้ายย้อมสีธรรมชาติ ให้เป็นเสื้อผ้าสําเร็จรูปที่มีคุณภาพได้มาตรฐาน เป็นที่ต้องการของตลาดเพิ่มมากขึ้น
ทั้งนี้ จังหวัดลําพูน เป็นจังหวัดที่มีขนาดเล็กที่สุดของภาคเหนือ มีประชากร จํานวน 405,931 คน ซึ่งมีโรงงานอุตสาหกรรม จํานวน 983 โรงงาน ส่วนใหญ่เป็นอุตสาหกรรมด้านการเกษตร อุตสาหกรรมไม้และผลิตภัณฑ์จากไม้ ซึ่งมีปัจจัยที่เอื้อต่อการลงทุนด้านอุตสาหกรรม คือ วัตถุดิบการผลิตในพื้นที่ แรงงานที่มีทักษะฝีมือ การคมนาคมขนส่ง และการติดต่อสื่อสารที่สะดวก
รัฐบาลไทย-ข่าวทำเนียบรัฐบาล-บีโอไอร่วมหารือการลงทุนไทย-ฮ่องกง
วันอังคารที่ 30 กรกฎาคม 2562
บีโอไอร่วมหารือการลงทุนไทย-ฮ่องกง
บีโอไอร่วมหารือการลงทุนไทย-ฮ่องกง
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) ให้การต้อนรับ นายสตีเฟ่น ฟิลลิปส์ อธิบดีกรมส่งเสริมการลงทุนฮ่องกง (InvestHK) เพื่อหารือความร่วมมือด้านการลงทุนระหว่างไทย-ฮ่องกงและการเชื่อมโยงประเทศไทยกับพื้นที่เกรทเตอร์เบย์ (GBA) ซึ่งประกอบด้วยฮ่องกง มาเก๊า เสินเจิ้น และกวางเจา ณ โรงแรมแชงกรีลา กรุงเทพฯ
รัฐบาลไทย-ข่าวทำเนียบรัฐบาล-พม. เตรียมปรับโครงสร้างการทำงาน มุ่งเป็นผู้นำด้านสังคม เพื่อให้ประชาชนกลุ่มเป้าหมายได้ประโยชน์สูงสุด
วันศุกร์ที่ 25 พฤษภาคม 2561
พม. เตรียมปรับโครงสร้างการทํางาน มุ่งเป็นผู้นําด้านสังคม เพื่อให้ประชาชนกลุ่มเป้าหมายได้ประโยชน์สูงสุด
พม. เตรียมปรับโครงสร้างการทํางาน มุ่งเป็นผู้นําด้านสังคม เพื่อให้ประชาชนกลุ่มเป้าหมายได้ประโยชน์สูงสุด
วันที่ 24 พ.ค. 61เวลา 09.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมหารือเรื่องโครงสร้าง และอัตรากําลังกระทรวงการพัฒนาสังคมและความมั่นคงของมนุษย์ (พม.) โดยมีนายกอบศักดิ์ ภูตระกูล รัฐมนตรีประจําสํานักนายกรัฐมนตรี พร้อมด้วยผู้แทนจากสํานักงานคณะกรรมการข้าราชการพลเรือน (ก.พ.) สํานักงานคณะกรรมการพัฒนาระบบราชการ (ก.พ.ร.) และคณะผู้บริหารกระทรวง พม. เข้าร่วมประชุม ณ ห้องประชุมชั้น 8 กระทรวง พม. สะพานขาว กรุงเทพฯ
การประชุมครั้งนี้ เป็นการหารือเกี่ยวกับการปฏิรูปกระทรวง พม. ให้สอดคล้องกับบริบทและยุทธศาสตร์ชาติ 20 ปี เพื่อให้กระทรวง พม. เป็นผู้นําด้านสังคมที่แท้จริง สามารถตอบสนองความต้องการประชาชนที่ประสบภาวะยากลําบาก รวมทั้งทํางานให้ตรงกับวิสัยทัศน์และนโยบายของรัฐบาล โดยได้รับคําแนะนําต่างๆ เพื่อนําไปปรับใช้ในการลดหน่วยงานที่ไม่จําเป็น สําหรับหน่วยงานที่มีความสําคัญตามภารกิจก็จะปรับขยายเพิ่มขึ้น เช่น การดูแลเด็ก ผู้สูงอายุ คนพิการ จะมีการถ่ายโอนการปฏิบัติงานให้แก่ส่วนท้องถิ่นหรือภาคเอกชน ขณะนี้อยู่ในระหว่างการหารือและเป็นการขออัตรากําลังเพิ่ม
ทั้งนี้ ที่ประชุมเห็นว่ากระทรวง พม. ควรจะเซ็ทซีโร่ (Set Zero) โครงการสร้างใหม่ โดยจะดูว่ากลุ่มเป้าหมายคือใครทิศทางไปอย่างไร อะไรที่จะทําเร่งด่วนและอะไรที่จะลดบทบาทลง อะไรที่รวมได้ก็จะรวมกัน ซึ่งในแนวคิดดังกล่าว คือ กรมในสังกัดกระทรวง พม. จะมีเหมือนเดิม แต่จะมีการปฏิบัติงานรวมกันในลักษณะแชร์เซอร์วิส (Share service) อาทิ หากมี พม. ระดับอําเภอหรือระดับตําบลได้ จะมีแผนกเด็ก ผู้สูงอายุ เพื่อกระจายศูนย์ดูแลคนให้เหมาะสม และมีสิ่งอํานวยความสะดวกที่เพียงพอ เพื่อให้เป็น One Stop Service ด้านสังคม โดยเสนอว่ากระทรวงอื่นๆ ที่ทํางานซ้ําซ้อนกันด้านสังคมอาจยุบมารวมกันที่นี่ รวมถึงการโอนอํานาจหน้าที่ในการปฏิบัติงานให้กับท้องถิ่นและภาคเอกชนดูแล อาทิ ศูนย์สงเคราะห์ต่างๆ โดยกระทรวง พม.จะคอยดูแลกํากับ ออกมาตรฐาน และทําศูนย์สงเคราะห์ต้นแบบ เพื่อเป็นแหล่งรวบรวมองค์ความรู้ไว้
กระทรวง พม. จะเป็นต้นแบบในการปฏิรูปกระทรวงต่างๆ โดยภายใต้โครงสร้างและอัตรากําลังที่มีอยู่จะจัดระบบใหม่ได้อย่างไร เพื่อการลดความซ้ําซ้อนในการทํางาน รวมถึงการนําเทคโนโลยีสมัยใหม่มาช่วย รวมทั้งปรับระเบียบ ลดขั้นตอน เพื่อลดความจําเป็นในการใช้คน ซึ่งทางสํานักงาน ก.พ.ร. จะรับเรื่องดังกล่าวไปศึกษาต่อ รวมทั้งศึกษาแนวทางการกระจายอํานาจให้ชุมชนท้องถิ่นงานบริการด้านสังคม ซึ่งจะมีการตั้งคณะทํางานเพื่อศึกษารูปแบบก่อนนํามาประชุมร่วมกันในครั้งต่อไป อย่างไรก็ตาม การปฏิรูปกระทรวงแนวใหม่ตามแนวคิดดังกล่าว เพื่อให้เกิดการทํางานที่ดีขึ้น มีความโปร่งใส และเกิดประโยชน์สูงสุดกับประชาชนกลุ่มเป้าหมาย คาดว่าการปฏิรูปนี้จะเกิดขึ้นได้ภายในปี 2561
รัฐบาลไทย-ข่าวทำเนียบรัฐบาล-นายกรัฐมนตรีร่วมการประชุม ASEAN Leaders' Gathering (ALG)
วันพุธที่ 10 ตุลาคม 2561
นายกรัฐมนตรีร่วมการประชุม ASEAN Leaders' Gathering (ALG)
โดยผู้นําอาเซียนและองค์การระหว่างประเทศ ร่วมหารือเพื่อผลักดันวาระสําคัญ ด้านการเงินการคลัง
พลเอกประยุทธ์ จันทร์โอชา นายกรัฐมนตรี มีกําหนดการร่วมการประชุม ASEAN Leaders' Gathering (ALG) ณ เมืองบาหลี สาธารณรัฐอินโดนีเซีย ในวันที่ 11 ตุลาคม 2561 โดยมีรายละเอียด ดังนี้
การประชุม ASEAN Leaders' Gathering (ALG) จัดขึ้นเป็นครั้งแรกตามข้อริเริ่มของนายโจโค วิโดโด ประธานาธิบดีอินโดนีเซีย โดยเป็นการประชุมระดับผู้นําอาเซียนอย่างไม่เป็นทางการร่วมกับผู้นําขององค์การระหว่างประเทศที่สําคัญ ได้แก่ องค์การสหประชาชาติ (UN) กองทุนการเงินระหว่างประเทศ (IMF) และธนาคารโลก (World Bank) มีหัวข้อประชุม คือ "Achieving SDGs and Overcoming Development Gap through Regional and Global Collaborative Actions” เน้นการผลักดันให้การเจริญเติบโตทางเศรษฐกิจนําไปสู่ความเจริญรุ่งเรืองและความเท่าเทียมมากขึ้น บรรลุเป้าหมายการพัฒนาที่ยั่งยืน และร่วมมือกันเพื่อรับมือกับความท้าทายด้านการพัฒนาต่าง ๆ
ทั้งนี้ การประชุม ALG จัดขึ้นในช่วงการประชุมประจําปีของกองทุนการเงินระหว่างประเทศและธนาคารโลก ปี 2561 (2018 Annual Meetings of the IMF and World Bank Group) ที่อินโดนิเซียเป็นเจ้าภาพ โดยจะเป็นอีกหนึ่งเวทีที่ผู้นําอาเซียนจะได้แสดงบทบาทนํา เพื่อร่วมกันผลักดันวาระสําคัญต่าง ๆ ของโลก โดยเฉพาะด้านการเงินและการคลัง ที่กําลังเป็นความท้าทายอย่างมากในปัจจุบัน ในการสร้างความเข้มแข็งให้กับความมั่นคงทางการเงิน การพัฒนาเศรษฐกิจ และการรวมตัวทางเศรษฐกิจในภูมิภาค รวมทั้งร่วมกันแสวงหาความร่วมมือในการบรรลุเป้าหมายการพัฒนาที่ยั่งยืนและลดช่องว่างการพัฒนาอีกด้วย
นายกรัฐมนตรีมีกําหนดการสําคัญ ดังนี้ เวลา 08.30 น. นายกรัฐมนตรีและคณะ จะเดินทางออกจากท่าอากาศยานทหาร 2 (กองบิน 6) ไปยังเมืองบาหลี สาธารณรัฐอินโดนีเซีย โดยจะเดินทางถึงท่าอากาศยานนานาชาติงูระห์ไร (Ngurah Rai International Airport) เมืองบาหลี สาธารณรัฐอินโดนีเซีย ในเวลา 13.40 น. ตามเวลาท้องถิ่น ซึ่งเร็วกว่าเวลาในประเทศไทย 1 ชั่วโมง ต่อมา เวลา 16.00 น. นายกรัฐมนตรีจะเข้าร่วมการประชุม ASEAN Leaders' Gathering ณ โรงแรม Sofitel Nusa Dua Beach Resort Bali เมื่อเสร็จสิ้นภารกิจ นายกรัฐมนตรีและคณะ จะเดินทางกลับประเทศไทยในเวลา 20.30 น โดยจะเดินทางถึงไทยเวลาประมาณ 00.15 น.
รัฐบาลไทย-ข่าวทำเนียบรัฐบาล-ปรับเกณฑ์ตรวจเชื้อโควิด หากมีอาการสูญเสียการได้กลิ่นให้รีบพบแพทย์
วันพุธที่ 15 เมษายน 2563
ปรับเกณฑ์ตรวจเชื้อโควิด หากมีอาการสูญเสียการได้กลิ่นให้รีบพบแพทย์
วันพุธที่ 15 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
​
ราชวิทยาลัยโสต ศอ นาสิกแพทย์ แห่งประเทศไทย หรือแพทย์ด้าน หู คอ จมูก ได้ออกข้อแนะนําให้แพทย์ใช้อาการสูญเสียการได้กลิ่นเป็นเกณฑ์ เพื่อตรวจหาเชื้อโควิด-19 ให้กับประชาชนที่มีความผิดปรกติทางการรับกลิ่น 1-7 วัน และผู้ที่ไม่ได้กลิ่นระหว่างถูกกักตัว เนื่องจากพบข้อมูลความสัมพันธ์ระหว่างอาการสูญเสียการได้กลิ่นกับผู้ป่วยโควิด-19 โดยผู้ป่วยที่ติดเชื้อมีอาการนี้ร่วมด้วยถึง 2 ใน 3 ส่วนผู้ป่วยโควิดที่มีอาการอื่น ๆ เช่น ไอ เจ็บคอ คัดจมูก น้ํามูกไหล จะมีอาการสูญเสียการได้กลิ่นเป็นอาการหลักถึงร้อยละ 30 สําหรับประชาชนที่มีอาการป่วยหรือคลุกคลีกับกลุ่มเสี่ยงต่าง ๆ ให้หมั่นสังเกตตัวเอง ถ้ามีอาการสูญเสียการได้กลิ่นให้รีบไปพบแพทย์เพื่อตรวจวินิจฉัยทันที
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วช. รายงานข้อมูลสถานการณ์การติดเชื้อโควิด-19  วันที่ 1 มิ.ย.63 ไม่มีผู้ติดเชื้อรายใหม่จากภายในประเทศ (ติดต่อกันเป็นวันที่ 7)  เเละมีผู้ติดเชื้อในกลุ่มผู้ที่กลับจาก ตปท.ใน State quarantine เพิ่ม 1 ราย [กระทรวงการอุดมศึกษาฯ]
วันจันทร์ที่ 1 มิถุนายน 2563
วช. รายงานข้อมูลสถานการณ์การติดเชื้อโควิด-19  วันที่ 1 มิ.ย.63 ไม่มีผู้ติดเชื้อรายใหม่จากภายในประเทศ (ติดต่อกันเป็นวันที่ 7)  เเละมีผู้ติดเชื้อในกลุ่มผู้ที่กลับจาก ตปท.ใน State quarantine เพิ่ม 1 ราย [กระทรวงการอุดมศึกษาฯ]
วช. รายงานข้อมูลสถานการณ์การติดเชื้อโควิด-19  วันที่ 1 มิ.ย.63 ไม่มีผู้ติดเชื้อรายใหม่จากภายในประเทศ (ติดต่อกันเป็นวันที่ 7)  เเละมีผู้ติดเชื้อในกลุ่มผู้ที่กลับจาก ตปท.ใน State quarantine เพิ่ม1 ราย
รายงานข้อมูลสถานการณ์การติดเชื้อโควิด-19 ณ วันจันทร์ที่ 1 มิถุนายน 2563
วันนี้ เริ่มมาตรการ การผ่อนปรนระยะที่ 3
ประเทศไทย
ผู้ติดเชื้อสะสม 3,082 ราย ใน 68 จังหวัด (เพิ่มขึ้น 1 ราย)
-ไม่มีผู้ติดเชื้อรายใหม่จากภายในประเทศ (ติดต่อกันเป็นวันที่ 7)
-มีผู้ติดเชื้อในกลุ่มผู้ที่กลับจากต่างประเทศใน State quarantine เพิ่มขึ้น 1 ราย
เสียชีวิตรวม 57 ราย (ไม่มีรายงานผู้เสียชีวิตเพิ่มขึ้นในวันนี้)
รักษาหายป่วยแล้ว 2,965 ราย (96.2%) (เพิ่มขึ้น 2 ราย)
ผู้ติดเชื้อรายใหม่ที่เพิ่มขึ้นในวันนี้ 1 ราย เป็นผู้ที่เดินทางมาจากต่างประเทศ (ประเทศรัสเซีย) อยู่ใน State quarantine โดยเข้ารับการรักษาที่จังหวัดชลบุรี
ทั้งนี้ วช. ได้ปรับรูปแบบการรายงาน โดยจะรายงานรวมทั้งในส่วนประเทศไทย อาเซียน และต่างประะทศ ในรอบรายงานเดียวกัน และยกเลิกการรายงานในรอบเย็น
ประมวลข้อมูลโดย กรมควบคุมโรค และศูนย์ปฏิบัติการด้านนวัตกรรมการแพทย์ และการวิจัยและพัฒนา สํานักงานการวิจัยแห่งชาติ (วช.) กระทรวงการอุดมศึกษาฯ (อว.)
รัฐบาลไทย-ข่าวทำเนียบรัฐบาล-สธ.เตือนประชาชน กินเนื้อวัวควาย หมู ดิบ หรือ สุก ๆดิบ ๆ เสี่ยงโรคพยาธิตืด
วันเสาร์ที่ 3 พฤศจิกายน 2561
สธ.เตือนประชาชน กินเนื้อวัวควาย หมู ดิบ หรือ สุก ๆดิบ ๆ เสี่ยงโรคพยาธิตืด
กระทรวงสาธารณสุข เตือนประชาชนชอบกินเนื้อวัว ควาย หมู ดิบ หรือ สุกๆ ดิบๆ เสี่ยงเป็นโรคระบบทางเดินอาหาร ที่อันตรายคือไข้หูดับและโรคพยาธิตืด หากมีอาการเบื่ออาหาร น้ําหนักลด ปวดท้องท้องเสียให้ไปพบแพทย์ ไม่ควรซื้อยาถ่ายพยาธิรับประทานเอง แนะให้รับประทานอาหา
กระทรวงสาธารณสุข เตือนประชาชนชอบกินเนื้อวัว ควาย หมู ดิบ หรือ สุกๆ ดิบๆ เสี่ยงเป็นโรคระบบทางเดินอาหาร ที่อันตรายคือไข้หูดับและโรคพยาธิตืด หากมีอาการเบื่ออาหาร น้ําหนักลด ปวดท้องท้องเสียให้ไปพบแพทย์ ไม่ควรซื้อยาถ่ายพยาธิรับประทานเอง แนะให้รับประทานอาหารปรุงสุกล้างผักผลไม้ ดื่มน้ําสะอาดรักษาสุขอนามัยส่วนบุคคล
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ว่า การรับประทานอาหารจากเนื้อวัว เนื้อควาย เนื้อหมูดิบ หรือที่ปรุงสุก ๆ ดิบๆ เช่น ลาบ แหนม มีความเสี่ยงเป็นโรคอุจจาระร่วง ไทฟอยด์ อาหารเป็นพิษ รวมทั้งโรคที่เป็นอันตรายถึงชีวิตเช่นไข้หูดับหรือโรคพยาธิได้ โดยโรคพยาธิที่พบบ่อยได้แก่ พยาธิตืดหมู ตืดวัว ซึ่งในเนื้อนั้นมีถุงพยาธิตืดลักษณะคล้ายเม็ดสาคูที่มีตัวอ่อนของพยาธิอยู่ ตัวอ่อนจะเติบโตเป็นพยาธิตัวเต็มวัยในลําไส้เล็กของคน และที่สําคัญ คนมีโอกาสเป็นโรคพยาธิถุงตืดหมูจากการกินไข่พยาธิเข้าไปโดยตรงจากการปนเปื้อนอุจจาระของคนที่เป็นโรคพยาธิตืด หรือใช้มือที่เปื้อนไข่พยาธิตืดเข้าปาก หรือจากคนได้รับไข่พยาธิตืดซึ่งอยู่ในลําไส้ัของตนเองเข้าไป หรือติดทางอ้อมโดยการการกินผักสด ผลไม้ หรือน้ําดื่มที่มีไข่พยาธิตืดปนเปื้อน ไข่พยาธิตืดจะเจริญเป็นตัวอ่อน สร้างถุงหุ้มตัวเป็นถุงพยาธิตืดตามอวัยวะต่าง ๆ ในร่างกายคน เช่น สมอง ตา หัวใจ ปอด และกล้ามเนื้อ หากอยู่ในสมองและไขสันหลัง อาจทําให้มีอาการทางระบบประสาท ชัก อาจรุนแรงถึงตาย หรืออยู่ในตาอาจตาบอดได้
นายแพทย์ประพนธ์กล่าวว่า ส่วนใหญ่ผู้ป่วยที่มีพยาธิตืดในลําไส้มักไม่แสดงอาการ บางรายอาจมีอาการป่วย ซึ่งจะขึ้นอยู่กับชนิดของพยาธิตืดและตําแหน่งที่พยาธิตืดอาศัยอยู่ จึงขอให้ประชาชนที่รับประทานเนื้อวัว เนื้อควาย เนื้อหมูดิบ หรือสุกๆ ดิบๆ สังเกตอาการผิดปกติ เช่น เบื่ออาหาร น้ําหนักลด คลื่นไส้ เหนื่อยล้า อ่อนแอปวดท้อง ท้องเสีย ปวดศีรษะ ตาพร่ามัว มีไข้ มีถุงน้ําหรือก้อนเนื้อตามร่างกาย ควรพบแพทย์เพื่อตรวจรักษาและรับประทานยาตามแพทย์สั่ง ไม่ควรซื้อยาถ่ายพยาธิมารับประทานเอง โดยแพทย์จะให้ยาตามน้ําหนักตัวของคนไข้และแนะนําให้คนไข้กินยาก่อนนอน เพื่อลดอาการข้างเคียงของยา เช่น วิงเวียนและคลื่นไส้ อาเจียน เป็นต้น คนที่เป็นโรคพยาธิตืดหมู ควรกินยาขณะท้องว่างและกินยาระบายด้วยเพื่อลดโอกาสที่จะเกิดการขย้อนปล้องสุกของพยาธิกลับเข้าไปในกระเพาะอาหาร ซึ่งจะทําให้เป็นโรคถุงพยาธิตืดได้ ส่วนคนที่เป็นโรคถุงพยาธิตืดในอวัยวะต่างๆ หากเป็นที่สมองและมีอาการชัก ปวดศีรษะมาก อาจต้องให้ยารักษาหรือผ่าตัดตามความเหมาะสม
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวเสริมว่า ขอให้ประชาชนดูแลสุขอนามัยส่วนบุคคล รับประทานอาหารที่ปรุงจากเนื้อวัวควาย หรือหมูที่ปรุงสุกด้วยความร้อนควรจะซื้อเนื้อดังกล่าวที่ผ่านการตรวจจากโรงฆ่าสัตว์แล้วเท่านั้น ล้างผักสดและผลไม้ให้สะอาดก่อนรับประทาน และดื่มน้ําสะอาด ถ่ายอุจจาระลงในส้วมที่ถูกสุขลักษณะ ล้างมือให้สะอาดทุกครั้งก่อนรับประทานอาหาร ก่อนปรุงอาหารและหลังถ่ายอุจจาระทุกครั้ง
****************************** 3 พฤศจิกายน 2561
รัฐบาลไทย-ข่าวทำเนียบรัฐบาล-รองนายกรัฐมนตรี มอบพรปีใหม่ พ.ศ.2562 ให้กับผู้บริหารและข้าราชการกระทรวงดิจิทัลฯ
วันศุกร์ที่ 4 มกราคม 2562
รองนายกรัฐมนตรี มอบพรปีใหม่ พ.ศ.2562 ให้กับผู้บริหารและข้าราชการกระทรวงดิจิทัลฯ
รองนายกรัฐมนตรี
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ตลอดจนผู้บริหารกระทรวงฯ ผู้บริหารหน่วยงานในสังกัดกระทรวงฯ ข้าราชการ และเจ้าหน้าที่กระทรวงฯ ร่วมรับพรปีใหม่จากพลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เนื่องในวันขึ้นปีใหม่ พ.ศ.2562 โดยขอให้ทุกท่านมีสุขภาพที่แข็งแรง สมบูรณ์ มีจิตใจที่เบิกบาน แจ่มใส สามารถที่จะปฏิบัติงานได้อย่างมีคุณภาพ และมีความสุขความเจริญตลอดปีใหม่นี้ เมื่อวันที่ 3 มกราคม 2561 ณ ห้องรับรอง ชั้น 9 กระทรวงยุติธรรม อาคารราชบุรีดิเรกฤทธิ์ กรุงเทพฯ
*************************
รัฐบาลไทย-ข่าวทำเนียบรัฐบาล-“ยุติธรรม” หารือแนวทางฟื้นฟูสมรรถภาพผู้ติดยาเสพติด
วันอังคารที่ 13 สิงหาคม 2562
“ยุติธรรม” หารือแนวทางฟื้นฟูสมรรถภาพผู้ติดยาเสพติด
นายธวัชชัย ไทยเขียว รองปลัดกระทรวงยุติธรรม เข้าร่วมการประชุมสามัญประจําปีคณะกรรมการมูลนิธิฟื้นฟูสมรรถภาพผู้ติดยาเสพติด ครั้งที่ ๑/๒๕๖๒
ในวันอังคารที่ ๑๓ สิงหาคม ๒๕๖๒ เวลา ๑๔.๐๐ น.
ณ ห้องประชุมกรมคุมประพฤติ ชั้น ๔ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
เข้าร่วมการประชุมสามัญประจําปีคณะกรรมการมูลนิธิฟื้นฟูสมรรถภาพผู้ติดยาเสพติด ครั้งที่ ๑/๒๕๖๒
โดยมี นางกรรณิการ์ แสงทอง ในฐานะประธานกรรมการ เป็นประธานในการประชุม
พร้อมด้วยคณะกรรมการผู้ทรงคุณวุฒิ และเจ้าหน้าที่ที่เกี่ยวข้อง เข้าร่วมฯ
เพื่อพิจารณาการขอรับการสงเคราะห์เงินมูลนิธิฟื้นฟูสมรรถภาพผู้ติดยาเสพติด
รวมทั้งการขอรับเงินมูลนิธิฟื้นฟูสมรรถภาพผู้ติดยาเสพติดเพื่อสนับสนุนการดําเนินงาน
โครงการรณรงค์ป้องกันและแก้ไขปัญหายาเสพติด TO BE NUMBER ONE กรมคุมประพฤติ
นอกจากนี้ ที่ประชุมได้รับทราบผลการดําเนินงานของมูลนิธิฟื้นฟูสมรรถภาพผู้ติดยาเสพติด
ประจําปี พ.ศ. ๒๕๖๑ และความคืนหน้าการดําเนินงานของมูลนิธิฯ ปี พ.ศ. ๒๕๖๒
(เดือนมกราคม ๒๕๖๒ - ปัจจุบัน) และรับทราบผลการสงเคราะห์เงินมูลนิธิฟื้นฟูสมรรถภาพ
ผู้ติดยาเสพติดและอนุมัติใช้เงินดอกผลมูลนิธิฯ
เพื่อเป็นค่าใช้จ่ายในการสงเคราะห์ผู้เข้ารับการฟื้นฟูสมรรถภาพผู้ติดยาเสพติด
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลมีงบประมาณเพียงพอในการจ่ายเงินเยียวยาฯ แต่จำเป็นต้องกู้เงินเพื่อนำมาใช้ประโยชน์เพิ่มขึ้น พร้อมเยียวยาทุกคนที่เข้าหลักเกณฑ์
วันพุธที่ 15 เมษายน 2563
โฆษกรัฐบาลเผย รัฐบาลมีงบประมาณเพียงพอในการจ่ายเงินเยียวยาฯ แต่จําเป็นต้องกู้เงินเพื่อนํามาใช้ประโยชน์เพิ่มขึ้น พร้อมเยียวยาทุกคนที่เข้าหลักเกณฑ์
โฆษกรัฐบาลเผย รัฐบาลมีงบประมาณเพียงพอในการจ่ายเงินเยียวยาฯ แต่จําเป็นต้องกู้เงินเพื่อนํามาใช้ประโยชน์เพิ่มขึ้น พร้อมเยียวยาทุกคนที่เข้าหลักเกณฑ์
วันที่ 15 เมษายน 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เผยกรณีการนําเสนอข่าวเกี่ยวกับเงินงบประมาณช่วยเหลือเยียวยาผู้ได้รับผลกระทบโควิด-19 ระบุรัฐบาลมีเงินช่วยเหลือเพียงเดือนเดียวนั้นว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมหมายถึงช่วงเดือนแรกรัฐบาลจะจ่ายเงินเยียวยาให้กับผู้ได้รับผลกระทบ โดยใช้เงินจากงบประมาณปี 63 ไปพลางก่อน ซึ่งเงินงบประมาณปี 63 ยังเตรียมไว้เพื่อนําไปใช้ตามแผนงานที่วางไว้ในส่วนอื่น ๆ อีกด้วย ส่วนการจ่ายในเดือนต่อไปนั้น จะใช้งบประมาณจากพระราชกําหนดเงินกู้ 1 ล้านล้านบาท ที่มีขั้นตอนและรอประกาศใช้ ซึ่งน่าจะอยู่ในช่วงปลายเดือนเมษายน ซึ่งการใช้เงินนี้ต้องผ่านการพิจารณาของคณะกรรมการกลั่นกรองโครงการ ตามขั้นตอนของร่าง พ.ร.ก. เงินกู้ ก่อน ดังนั้น กว่าจะใช้เงินกู้ได้น่าจะประมาณ 1 เดือนหรือประมาณช่วงต้นเดือนพฤษภาคมนี้ ซึ่งจะได้นําเงินมาสานต่อช่วยเหลือเยียวยาทุกคนที่เข้าหลักเกณฑ์
โฆษกประจําสํานักนายกรัฐมนตรีย้ํา นายกรัฐมนตรีไม่ได้หมายความว่ารัฐบาลไม่มีงบประมาณแล้วหรือจะจ่ายให้ประชาชนเพียงเดือนเดียว แต่เป็นการชี้แจงข้อเท็จจริงถึงขั้นตอน กติกา ให้ประชาชนทราบอย่างชัดเจน ยืนยันรัฐบาลมีงบประมาณเพียงพอในการเยียวยาประชาชนครอบคลุมทุกกลุ่มอาชีพ ซึ่งนายกรัฐมนตรีห่วงใยและต้องการช่วยเหลือและบรรเทาความเดือดร้อนให้กับประชาชนอย่างครอบคลุมและจะทําอย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat : JCR) ไทย - ลาว ครั้งที่ 3
วันอาทิตย์ที่ 16 ธันวาคม 2561
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat : JCR) ไทย - ลาว ครั้งที่ 3
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat : JCR) ไทย - ลาว ครั้งที่ ๓
เมื่อวันที่ ๑๔ ธันวาคม ๒๕๖๑ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ได้เข้าร่วมการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat : JCR) ไทย - ลาว ครั้งที่ ๓ ซึ่งจัดขึ้น ณ ศูนย์การประชุมแห่งชาติ นครหลวงเวียงจันทน์ สปป. ลาว และได้ลงนามในบันทึกความเข้าใจว่าด้วยความร่วมมือด้านกิจการยุติธรรมและกฎหมายระหว่างกระทรวงยุติธรรมแห่งราชอาณาจักรไทยและกระทรวงยุติธรรมแห่งสาธารณรัฐประชาธิปไตยประชาชนลาว (Memorandum of Understanding on Justice and Legal Affairs Cooperation between The Ministry of Justice of the Lao People’s Democratic Republic and The Ministry of Justice of the Kingdom of Thailand) ร่วมกับนายไซสี สันติวง (Saysy Santyvong) รัฐมนตรีว่าการกระทรวงยุติธรรมสาธารณรัฐประชาธิปไตยประชาชนลาว (สปป. ลาว) โดยมีนายกรัฐมนตรีของทั้งสองประเทศร่วมเป็นสักขีพยานในการลงนาม สําหรับกระทรวงยุติธรรมมีพันตํารวจโทพงษ์ธร ธัญญสิริ รองปลัดกระทรวงยุติธรรม เป็นผู้แทนปลัดกระทรวงยุติธรรมเข้าร่วมในพิธีลงนามบันทึกความเข้าใจดังกล่าวด้วย
บันทึกความเข้าใจฉบับนี้เป็นการส่งเสริมความร่วมมือด้านการยุติธรรมและกฎหมายระหว่างไทย -ลาว ที่ครอบคลุมประเด็นต่างๆ ได้แก่ การแลกเปลี่ยนประสบการณ์ ข้อมูลด้านกฎหมายและการบังคับใช้กฎหมาย การศึกษาดูงานระหว่างเจ้าหน้าที่ของทั้งสองประเทศ การให้ความช่วยเหลือทางการปฏิบัติงานและการดําเนินงาน การจัดการประชุมและสัมมนาร่วม ตลอดจนการเสริมสร้างศักยภาพของเจ้าหน้าที่ผู้ปฏิบัติงาน อันเป็นประเด็นที่เป็นประโยชน์แก่ทั้งฝ่ายไทยและฝ่ายลาว ทั้งนี้ บันทึกความเข้าใจฉบับนี้ ถือเป็นบันทึกความเข้าใจระหว่างกระทรวงยุติธรรมของไทยและต่างประเทศฉบับที่สองต่อจากบันทึกครามเข้าใจกับกระทรวงยุติธรรมแห่งสาธารณรัฐสังคมนิยมเวียดนาม